In nomine Patris et Filii et Spiritus sancti, amen. Ego Odeta relicta Thome de Burgo, quondam burgensis Diuionensis sana mente licet infirma corpore, notum facio omnibus presentes litteras inspecturis quod ego, in extremis, considerans testamentum meum seu ultimam uoluntatem condidi et condo, ordinaui et ordino in hunc modum. In primis uolo quod clamores mei et debita mea per manus exequutorum meorum inferius nominandorum reddentur et pacificentur. Postea in cimiterio ecclesie Sancti Benigni Diuionensis meam eligo sepulturam. Item do et lego abbati ecclesie Sancti Benigni predicti lectum unum integre munitum, meliorem uestem meam, unum mantellum quoddam supertunicale, unam tunicam cum capittio de bruneta nigra forrato de uariis, fabrice ecclesie Sancti Benigni predicti centum solidos, conuentui dicte ecclesie Sancti Benigni sexagiata solidos pro pietancia. Item do et lego curato Santi Philiberti sexaginta solidos, uicario eiusdem ecclesie triginta solidos, cuilibet sacerdoti in eadem ecclesia Deo seruienti quinque solidos, principali clerico eiusdem ecclesie quinque solidos. Item sex clericis pro remedio anime mee psalterium legentibus sex solidos. Item do et lego domino Petro de Geureyo, presbitero, uiginti solidos, domino Stephano, in eodem loco commoranti, decem solidos, magistro Iohanni de Geureyo, clerico, decem solidos, monialibus de Laireio sexaginta solidos pro pietancia. Item do et lego Deo et beate Marie et ecclesie Santi Stephani Dyuionensis triginta solidos annui et perpetui redditus pro anniuersario patris mei defuncti et meo singulis annis in eorum ecclesia celebrando quos predictos triginta solidos exnunc assideo et assigno super domum Pasterii et super mansum et eius pertinencias sitam Dyuione in claustro iuxta domum Margarate de Saudone ex una parte et iuxta domini Poncii de Uentous ex altera. Item do et logo Deo et beate Marie et ecclesie Sancti Philiberti Dyuionensis pro anniuersario dicti patris mei in eadem ecclesia celebrando quinque solidos et octo denarios quos exnunc assideo et assigno super quandam domum, mansum et eius pertinencias sitam Dyuione in uico Ranaram inter domum relicte Roberti de Castellione et domum Guillermi dicti Marie. Item do et lego conuentui, ecclesie Sancti Stephani Dyuionensis pro pietancia sexaginta solidos, hospitali capelle Diuitum sex solidos pro anniuersario dicti patris mei in dicta capella celebrando, quos ex nunc assideo et assigno super quandam domum, mansum et eius pertinencias sitam Dyuione in claustro inter mansum de elemosina Sancti Benigni Dyuionensis et domum dicti Acenot. Item do et lego Fratribus Predicatoribus Dyuionensibus quadraginta solidos, Fratribus Minoribus dicti loci quadraginta solidos pro pietancia, fabrice ecclesie dictorum Fratrum Minorum sexaginta solidos, fratri Petro Alardeti de ordine Fratrum Minorum predictorum sexaginta solidos, monialibus de Praelons quadraginta solidos pro pietancia, monialibus de Thart quadraginta solidos pro pietancia. Item do et lego hospitali de Broichons unum modium uini annui et perpetui redditus percipiendum et habendum singulis annis apud Fixeyum prout alias ibidem magistri et fratres dicti hospitalis haberunt et etiam perceperunt. Item do et lego Iohanni, nepoti meo corrigiam unam de fulua sirica deaurata, pauperibus hospitalis de Sancto Spiritu uiginti solidos pro pietancia, pauperibus hospitalis beate Marie Dyuionensis uiginti solidos pro pietancia, pauperibus hospitalis capelle Diuitum uiginti solidos pro pietancia, similiter pauperibus hospitalis Iherosolimitanensis decem solidos pro pietancia, leprosis leprosarie Dyuionensis decem solidos pro pietancia, pauperibus clericis primitiuis de Dyuione uiginti solidos pro pane emendo ac etiam distribuendo inter ipsos. Huius autem mee ultime uoluntatis executores meos instituo et esse uolo uiros uenerabiles et discretos dominum Artaudum decanum capelle ducis Burgundie magistrum Petrum decanum Xristianitatis Dyuionensis quorum executorum meorum cuilibet do et concedo et lego pro laboribus suis et expensis quadraginta solidos. Item et adhuc instituo cum predictis decanis alios executores meos uidelicet Hugonem dou Pautaz, clericum Dyuionensem, cui do, concedo et lego similiter pro laboribus suis et expensis uiginti solidos et Bertrandum filium meum, clericum in quorum executorum meorum predictorum manibus pono et dilibero omnia bona mea mobilia et immobilia presentia et futura. Et de dictis bonis meis dictos executores meos et eorum quem libet exnunc inuestio. Itatamen quod si hiis exequendis quatuor uel tres interesse uoluerint uel non potuerint nichilominus uolo quod duo aut unus ex ipsis exequuntur predicta. Hec est autem mea uoluntas ultima quam ualere uolo iure testamenti nuncupati aut iure codicillorum et si non ualet iure codicillorum uolo quod ualeat secundum canonicas sanctiones uel eomodo seu iure quibus melius ualere potuerit et debebit. Uolens heredes meos compelli ad omnium premissorum obseruantiam tanquam ex re adiucata per curiam domini ducis Burgundie cuius iuridictioni quo ad hoc dictos heredes meos supposui. In cuius rei testimonium litteris istis... Actum in presentia Hugonini de Cabilone..., domini Parisii, canonici Sancti Stephani Dyuionensis, domini Benedicti de Choro, capelle ducis Burgundie, presbiteri, et Iohannis lotharingi, clerici, testium ad hoc uocatorum, anno Domini millesimo ducentesimo octogesimo secundo, mense augusto.